
Lielauces pagasta iedzīvotāju padome
“Ezerkrasti”, Lielauce, Lielauces pag., Dobeles novads, LV-3723 
Tel.: +37126193745;  +37125554540

lielaucespadome@gmail.com 
Sēdes protokols Nr. 11
2026.gada 30.jūlijs

Sēdes vieta – Lielauces tautas nams.

Sēdes dalībnieki:




Gvido Dekslings – padomes priekšsēdētājs







Sandra Balode 




Arnis Krūzmanis




Māris Siliņš – padomes priekšsēdētāja vietnieks/ protokolists




Raimonds Vernis 




Kristīne Ūdre – Lielauces un Īles pagasta pārvalde

Pieaicināti:




Dobeles novada Kultūras pārvaldes vadītāja Nadežda Čerpaka




Biedrības ''Lielauces attīstībai'' valdes priekšsēdētājs Ivars Bušmanis

Piedalījās: divi pagasta iedzīvotāji.



Dobeles novada, Lielauces pagasta Iedzīvotāju Padomes sēdi 2026.gada 30.jūlijā plkst. 18:05 atklāj Gvido Dekslings. 


Sēdes darba kārtība:

1. Jautājumi Dobeles novada kūltīūras pārvaldei: Kāpēc vienlaikus tika rīkoti pagasta svētki vairākos blakus / netālu esošos

pagastos? Kā nākotnē risināt šo jautājumu? Kā tiek veidots / piešķirts finansējums pagasta svētkiem? 


2. Biedrības “Lielauces attīstībai” dzērves projekta iniciatīva.


3. Iedzīvotāju padomes rīcību iespēju paplašināšana sporta jomā.


4. Risinājums ceļa posmam pie kūtiņām / izskalots ceļš


5. Pašvaldības līdzfinansējuma piešķiršana “Biedrībai Lielauces atīstība” baznīcas mūru konservācijai (Jautājumu iesniedz Arnis)


6. Citi jautājumi pēc nepieciešamības 


Sākas sēdes darbs.

1. Dobeles novada Kultūras pārvaldes vadītāja Nadežda Čerpaka paskaidroja, ka kultūras pārvalde neregulē pagasta svētku norises laikus, un tikai fiksēt tos. Svētku norises laiki ir pašu pagastu ziņā. Tanī pat laikā  Nadežda Čerpaka norādīja, ka reāli ir tikai astoņas nedēļas nogales, kad rīkot svētkus, bet pagastu skaits ir 17, kas tīri matemātiski nosaka, ka vienā nedēļas nogalē var būt kā minimums divi svētki. M.Siliņš jautāja, vai ''tīri matemātisko'' situāciju Kultūras pārvalde nevarētu organizēt, rīkojot svētlus pagastos, kas neatrodoties blakus, uz ko  Nadežda Čerpaka atbildēja, ka Kultūras pārvalde cenšas neiejaukties, bet iespējams ņems vērā priekšlikumu. Saistībā par finansējumu,  Nadežda Čerpaka paskaidroja, ka parasti tik, cik pagasta kulturas vadītājs pieprasa, tik arī cenšas iedot. Tomēr jāsaprot, ka kultūras budžets tiek samazināts, un lai kādam piešķirtu vairāk, no kāda tas jāpaņem. Tā pat budžets atkarīgs no tā, kas tiek iekļauts tajā. Savukārt finansējums svētkiem piešķiras pēc tā, cik bieži šie svētki bijuši, cik senas ir šo svētku tradīcijas.

2.  Biedrības ''Lielauces attīstībai'' valdes priekšsēdētājs paskaidroja, ka šī ideja ir jau ar vēsturi. Doma - ''dzērvi'' padarīt interaktīvu, pievienojot tai dzērveni, kuru apmeklētāji parīvējot varēs ievēlēties vēlēšanos, kā arī blakus uzstādīt sistēmu, kas atskaņo dzērves balsi, kad tai pieiet klāt. Dzērves bals skaļums regulējas, un ir paredzēts tik skaļš, lai tas netraucētu tuvumā esošajām mājām un pansionāta iedzīvotājiem. Lielauces pagasta svētkos tika vākti paraksti un ziedojumi šim projektam, un uz sēdes brīdi bija saziedoti EUR 910.-.  G.Dekslings uzdeva jautājumu – kurš kops un uzturēs šo vides objektu un tam pieguļošo teritoriju. I.Bušmanis atbildēja, ka tā kā tā ir Pašvaldības zeme, tad uzturēšana ir Pašvaldības jautājums. Tomēr pēc pilnas projekta pabeigšanas, Pašvaldība ir ieguvēja, jo pļaušanas un kopšanas platības samazinās. Pats projekts paredzēts divās kārtās. Pirmo kārtu varētu pabeigt šā gada augusta beigās. Otro kārtu – celiņu līdz un apkārt ''dzērvei'' biedrība jau ir saskaņojusi ar vides dizaineriem. Tomēr kopumā radās jautājums par vides pieejamības iespējām, kuras vēl ir jāatrisina.

3. G.Dekslings aktualizēja jautājumu par Iedzīvotāju padomes funkcijām, t.sk. dalību dažādos projektos. Piemēram sporta projektos var piedalīties tikai juridiskas personas, kas dažreiz rada problēmas. Līdz ar to jautājums par Iedzīvotāju padomes nolikuma izmaiņām, lai tām būtu iespēja piedalīties projektu īstenošanā. Tika nolemts uzdot M.Siliņam izpētīt iespēju mainīt Iedzīvotāju padomes nolikumu.

4. G.Dekslinks ziņoja par izskaloto ''kūtiņu ceļu'', un jautāja, kam primāri jāuzņemas šī ceļa labošana. Tā kā ceļš ir servituta objekts, kur Pašvaldība ir kalpojošais servitūts, bet iedzīvotāji – valdošais servitūts, tad M.Siliņš izskaidroja, ka servitūta ceļa uzturēšana ir tā izmantotāju atbildība, ja vien servituta Līgumā nav minēts kas cits. K.Ūdre skaidroja, ka skatīs iespēju, cik daudz šajā lietā var darīt pagasta pārvalde. Risinājums – servituta izmantotāju kopsapulce, kurā lemj par ceļa remonta iespējām.

5. Arnis Krūzmanis uzdeva jautājumu par pašvaldības budžetu, tā iezlietošanu. Jautājums skāra biedrību ''Lielauces attīstībai'', kas no Pašvaldības saņēmusi līdzdalības budžeta daļu Lielauces mūru konservācijai, tanī pat laikā Lielauces Tautas nams atrodas remonta stāvoklī. I.Bušmanis un K.Ūdre paskaidroja, ka ''Līdzdalības'' budžets neietekmē pašvaldības un pagasta budžetu. Kas attiecas uz tautas namu, tad burtiski šajā nedēļā noslēdzies iepirkums, un iespējams jau ir parakstīts līgums ar izpildītāju, kas augusta beigās, septembrī nodarbosies ar Tautas nama fasādes un skursteņu remontu.

6. Citu jautājumu sēdes dalībniekiem nebija.


Visi dienas kārtības punkti tika izskatīti.


Sēdes beigas 19:45.


Nākamā sēde tiks nozīmēta pēc vajadzības.


Lielauces pagasta Iedzīvotāju Padomes Priekšsēdētājs Gvido Dekslings


Lielauces pagasta Iedzīvotāju Padomes Priekšsēdētāja vietnieks / protokolists Māris Siliņš

Dotais dokuments parakstīts ar drošu elektronisko parakstu, un satur laika zīmogu.
